stanford-oval/wikipedia huggingface dataset:
Risukorte

| Risukorte |
| --- | --- |
 Equisetum ramosissimum subsp. ramosissimum.
Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Sanikkaiset Pteridophyta
Luokka::  Kortemaiset Equisetopsida
Lahko::  Equisetales
Heimo::  Kortekasvit Equisetaceae
Suku::  Kortteet Equisetum
Alasuku::  Hippochaete
Laji::  ramosissimum
Kaksiosainen nimi
 Equisetum ramosissimum  Desf. 
Alalajit
 Equisetum ramosissimum subsp. debile  Equisetum ramosissimum subsp. ramosissimum 
Katso myös
   Risukorte Wikispeciesissä   Risukorte Commonsissa 
Infobox OKVirheellinen NIMI-arvoIUCN-testi OK: 
Risukorte (Equisetum ramosissimum) on kortteisiin kuuluva itiökasvilaji. Sitä esiintyy laajasti Euroopassa, Aasiassa ja Afrikassa. Euroopassa esiintyy tyyppialalaji ja etelämpänä myös toinen alalaji debile. Laji on risteytynyt muun muassa kangaskortteen kanssa ja risteymä tunnetaan gotlanninkortteen nimellä. Risukortteen kesäversot ovat pystykasvuisia ja runsashaaraisia, enintään 14-lukuisia lehtitupen hampaiden ja varren sivuhaarojen lukumäärän suhteen.
Aiheesta muualla

Suomen Lajitietokeskus: Risukorte – Equisetum ramosissimum
Rifaksimiini

| --- | --- |


Rifaksimiini
Systemaattinen (IUPAC) nimi
[(7S,9E,11S,12R,13S,14R,15R,16R,17S,18S,19E,21Z)-2,15,17,36-tetrahydroksi-11-metoksi-3,7,12,14,16,18,22,30-oktametyyli-6,23-diokso-8,37-dioksa-24,27,33-triatsaheksasyklo[23.10.1.14,7.05,35.026,34.027,32]heptatriakonta-1(35),2,4,9,19,21,25(36),26(34),28,30,32-undekaen-13-yyli]asetaatti
Tunnisteet
CAS-numero: 80621-81-4
ATC-koodi: A07AA11
PubChem CID: 6436173
DrugBank: DB01220
Kemialliset tiedot
Kaava: C43H51N3O11 
Moolimassa: 785,868
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 200–205 °C (hajoaa)
Liukoisuus veteen: Ei liukene veteen
Farmakokineettiset tiedot
Hyötyosuus: <0,4 %
Metabolia:  ?
Puoliintumisaika: Noin 6 tuntia
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen
Rifaksimiini (C43H51N3O11) on rifamysiineihin kuuluva orgaaninen yhdiste. Yhdistettä käytetään lääketieteessä antibioottina.
Ominaisuudet ja käyttö

Huoneenlämpötilassa rifaksimiini on punertavanoranssia kiteistä ainetta. Yhdiste ei liukene veteen, mutta liukenee orgaanisiin liuottimiin kuten etanoliin, etyyliasetaattiin, kloroformiin ja tolueeniin. Rifaksimiinin antibioottiset ominaisuudet perustuvat muiden rifamysiinien tavoin bakteerien RNA-polymeraasientsyymin toiminnan estoon. Tällöin bakteerit eivät kykene jakautumaan. Lääkeaine tehoaa useisiin grampositiivisiin bakteereihin kuten stafylokokkeihin ja streptokokkeihin ja gramnegatiivisista bakteereista se tehoaa enterobakteereihin. Lisäksi rifaksimiinilla on tehoa mykobakteereihin. Rifaksimiini ei käytännöllisesti katsoen imeydy suolistosta, minkä vuoksi sitä käytetään pääasiassa suolistotulehdusten hoitoon. Tällaisia ovat esimerkiksi turistiripuli, ärtynyt suoli ja hepaattinen enkefalopatia. Yhdiste annostellaan tablettina.
Haittavaikutukset

Rifaksimiini on suhteellisen hyvin siedetty lääkeaine. Mahdollisia haittavaikutuksia ovat vatsakivut, ilmavaivat, huonovointisuus ja oksentelu.
Rochester

| Rochester |
| --- | --- |
 Rochesterin tuomiokirkko.
 fiRochester 
 51°23′17″N, 0°30′18″E 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  Kent
Yhtenäishallintopiiri:  Medway
Maantiede
Kokonaispinta-ala:  15 km²
Metropolialue:  51 km²
Väestö
Väkiluku (2021):  67 000
Väestötiheys:  4 497 as./km²
Metropolialue:  254 000
Metropolialueen väestötiheys:  4 949 as./km²
 www.medway.gov.uk 
Rochester on noin 67 000 asukkaan kaupunki Kentin kreivikunnassa Kaakkois-Englannissa. Se muodostaa Gillinghamin ja Chathamin kanssa 254 000 asukkaan yhtenäisen kaupunkialueen ja Medwayn yhtenäishallintopiirin, joka on nimetty kaupungin halki virtaavan Medwayjoen mukaan. Rochester on suoraan yhtenäishallintopiirin alaisuudessa eikä sillä ole kunnallista itsehallintoa (unparished area).
Rochesterin linna
Rochesterissa on monia historiallisesti merkittäviä rakennuksia, joista tunnetuimmat ovat linna vuodelta 1127 ja tuomiokirkko 600-luvulta. Kirjailija Charles Dickens asui vuosia lähiseudulla, ja sijoitti useita romaaneitaan Rochesteriin. Hänen romaanissaan Pickwick-kerhon jälkeenjääneet paperit kuvataan Rochesteria yksityiskohtaisesti.  Kaupungissa järjestetäänkin vuosittain Dickens-festivaalit.
Ruokasuvereniteetti

Ruokasuvereniteetti tarkoittaa oikeutta määritellä itsenäisesti kullekin alueelle parhaiten sopivan ruoan tuotannon, jakelun ja kulutuksen tavat huomioiden erilaiset ekologiset, sosio-ekonomiset ja kulttuuriset olosuhteet. Ruokasuvereniteettikäsitteen on nostanut esille La Via Campesina -liike. Via Campesina on itsenäinen, poliittisesti ja taloudellisesti riippumaton liike, joka ajaa ruokaomavaraisuutta (ruokasuvereniteettia) ratkaisuksi maatalouden ekologisiin ja sosiaalisiin ongelmiin. Suomesta liikkeeseen kuuluu Etelä-Suomen Luonnonmukaisen viljelyn yhdistys ESVY ry.
Locking Up the Sun

| ”Locking Up the Sun” Poets of the Fall |
| --- | --- | --- |

Singlen tiedot
 Albumilta: Carnival of Rust
 Julkaistu: 29. marraskuuta 2006
 Formaatti: CD single
 Tyylilaji: alternative rock
 Kesto: 08.51
 Levy-yhtiö: Insomniac
Listasijoitukset
  Suomen virallinen lista: 3.
Poets of the Fallin muut singlet
| ”Sorry Go ’Round” 2006 | ”Locking Up the Sun” 2006 | ”The Ultimate Fling” 2008 |
Locking Up the Sun on suomalaisen Poets of the Fall -yhtyeen single. Kappale on mukana myös Poets of the Fallin vuoden 2006 albumilla Carnival of Rust.
Single nousi Suomen virallisen listan sijalle 3.
Musiikkivideo

Poets of the Fallin bändin jäsenet taistelevat toisiaan vastaan. Laulaja Markon mukaan se kertoo sisäisestä konfliktista, jossa ihminen aiheuttaa itselleen kipua ja tuskaa. Yleisössä on ihmisiä, joilla on raidalliset tötteröt (tikkarin värinen eli valko-punainen) ja puvut päällä. Yhdellä heistä on "appelsiini", joka on symboloitu aurinko, ja johon tungetaan nauloja, jolloin sisältä valuu "mustaa verta". Loppujen lopuksi yleisö paljastuu Poets of the Fall -bändin jäseniksi, jotka katsoivat taistelua, jossa itse taistelivat.
Kappaleet

Locking Up the Sun – 3.57 (Albumiversio)
The Absolution – 04.54 (Locking Up the Sun Remix)
"Locking Up the Sun" -musiikkivideo
Aiheesta muualla

Locking Up the Sun discogs.com -sivustolla
Rudolf Voderholzer

Bischof Dr. Rudolf Voderholzer (2014)
Rudolf Voderholzer (s. 9. lokakuuta 1959 München) on saksalainen roomalaiskatolinen piispa. Hänet vihki papiksi Münchenin ja Freisingin arkkihiippakuntaan Friedrich Wetter 17. kesäkuuta 1987. Hänet nimitettiin Regensburgin hiippakunnan johtoon 6. joulukuuta 2012, ja piispaksi vihkiminen seurasi 26. tammikuuta 2013. Pääkonsekraattorina toimi Reinhard Marx, jota avustivat Gerhard Ludwig Müller ja František Radkovsky.
Aiheesta muualla

Kuvia tai muita tiedostoja aiheesta Rudolf Voderholzer Wikimedia Commonsissa
Revonlahden pappila

| Revonlahden pappila> Revolax prästgård |
| --- | --- |
Sijainti:  Revonlahti, Siikajoki, Pohjois-Pohjanmaa
Rakennustyyppi:  Pappila
Valmistumisvuosi:  1822
Rakennuttaja:  Revonlahden seurakunta
Omistaja:  Revonlahden kotikyläyhdistys
Runkorakenne:  Hirsi
Julkisivumateriaali:  Laudoitus
Kerrosluku:  2
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Revonlahden pappila (ruots. Revolax prästgård) on entinen kirkkoherran virka-asunto Siikajoen Revonlahdella. Vuonna 1822 valmistunut hirsirakennus toimii nykyisin kotiseututalona. Pappila, sen pihapiiri ja sillä olevat rakennukset on inventoitu Pohjois-Pohjanmaan kulttuurihistoriallisten kohteiden joukkoon vuonna 1993 sekä historiallisten että rakennushistoriallisten ominaisuuksiensa perusteella.
Historia ja arkkitehtuuri

Revonlahden pappila toimi Revonlahden seurakunnan kirkkoherrojen asuntona aina valmistumisestaan vuonna 1822 vuoteen 1980 asti. Rakennusta laajennettiin ja muutettiin vuonna 1899, mutta rakennuksen lasikuisti on vielä alkuperäisessä asussaan. Vuosien mittaan rakennusta muutettiin edelleen vastaamaan paremmin käyttöään kirkkoherrojen asuntona ja seurakunnan kirkkoherranvirastona.
Pihapiirissä on myös pappilaa vanhempia rakennuksia. Suola- ja kala-aitta on vuodelta 1735 ja holvattu kellari on myös 1700-luvulta. Tilalla käytiin kuuluisa Suomen sodan aikainen Revonlahden taistelu 27. huhtikuuta 1808, jonka muistoksi pystytettiin 8. elokuuta 1935 muistomerkki kotiseututalolle johtavan kujan suuhun. Muistomerkki on kuutisen metriä korkea kiviobeliski, jota ympäröi kivistä ladottu muuri.
1980-luvulla ilman käyttöä jäänyt rakennus siirtyi Ruukin kunnan omistukseen. 1990-luvun alkupuolella se myytiin osaksi vieressä toiminutta eläintarhaa. Rakennus jäi 1990-luvun puolivälissä uudelleen toimettomaksi. Kunta luovutti huonoon kuntoon päätyneen tilan monien mutkikkaidenkin vaiheiden jälkeen Revonlahden kotiseutuyhdistykselle 20. kesäkuuta 1996, jolloin yhdistys pääsi kunnostamaan rakennusta kotiseututaloksi.
Rievelilampi

| Rievelilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°23′26″N, 26°33′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Enonveteen 
Järvinumero:  14.172.1.047
Mittaustietoja
Pinnankorkeus:  83,3 m  
Pituus:  590 m  
Leveys:  180 m  
Rantaviiva:  1,332 km  
Pinta-ala:  4,643 ha  
Saaria:  ei saaria 
 fiRievelilampi 
Rievelilampi  on Etelä-Savossa Mäntyharjulla Enonlahden kylän lähellä sijaitseva lampi.
Maantietoa

Lammen pinta-ala on 4,6 hehtaaria, se on 600 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Ylä-Rievelin–Enonveden alueeseen (14.172) se kuuluu. Lammen vedenpinnan korkeus on 83,3 metriä mpy.
Robert Liljequist

Hans Robert Liljequist (s. 27. tammikuuta 1971 Helsinki) on pelaajauransa jo lopettanut suomalainen sulkapalloilija. Seuratasolla hän edusti Helsingfors Badminton Clubia. Hän oli edustamassa Suomea sulkapallon kaksinpelissä vuosien 1992 ja 1996 olympialaisissa.
Liljequist voitti Suomen-mestaruuden kaksinpelissä vuosina 1994–1997 ja nelinpelissä vuosina 1990 (parinaan Ronald von Hertzen) ja 1992 (parinaan Tony Tuominen).
Liigacup 2012

| Liigacupin kausi 2012 |
| --- | --- |
Joukkueiden määrä:  12
Ajankohta:  13. tammikuuta–4. huhtikuuta 2012
Mestari:  TPS
Ottelut:  31
Paras maalintekijä:  Tommi Kari ja Aleksi Ristola (6)
Suurin kotivoitto:  FC Inter–IFK Mariehamn 5–0
Suurin vierasvoitto:  Haka–TPS 0–4
  ← 2011 :  2013 → 
Liigacup 2012 oli alkuvuodesta 2012 pelattu jalkapallokilpailu, johon osallistuivat Veikkausliigan 12 joukkuetta. Se oli järjestyksessään 16. Liigacup. 4. huhtikuuta pelatussa loppuottelussa Turun Palloseura voitti rangaistuspotkukilpailun jälkeen Helsingin Jalkapalloklubin.
Alkulohkovaihe

Kilpailun alkulohkovaiheessa joukkueet jaettiin kolmeen neljän joukkueen lohkoon, joissa joukkueet kohtasivat toisensa sekä kotona että vieraissa. Kaksi parasta jokaisesta lohkosta ja kaksi parasta lohkossaan kolmanneksi sijoittunutta joukkuetta pääsi puolivälieriin. Jatkoon selviytyvät joukkueet saavat lisäksi aloittaa Suomen Cupissa 2012 myöhemmältä kierrokselta kuin muut pääsarjajoukkueet. Joukkueet jaettiin alkulohkoihin liigahallituksen kokouksen yhteydessä 28. marraskuuta 2011. Lohkovaiheen ottelut pelattiin 13. tammikuuta–17. maaliskuuta 2012 välisenä aikana.
Alkulohkovaihe > Lohko 1

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
| TPS | 6 | 5 | 0 | 1 | 11 | 3 | +8 | 15 |
| Inter | 6 | 4 | 0 | 2 | 11 | 3 | +8 | 12 |
| Haka | 6 | 1 | 1 | 4 | 3 | 10 | -7 | 4 |
| MIFK | 6 | 1 | 1 | 4 | 5 | 14 | -9 | 4 |
Alkulohkovaihe > Lohko 2

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
| Honka | 6 | 4 | 1 | 1 | 15 | 6 | +9 | 13 |
| HJK | 6 | 3 | 1 | 2 | 10 | 12 | -2 | 9 |
| MYPA | 6 | 2 | 1 | 3 | 7 | 11 | -4 | 7 |
| Lahti | 6 | 1 | 2 | 3 | 9 | 12 | -3 | 5 |
Alkulohkovaihe > Lohko 3

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
| Jaro | 6 | 3 | 1 | 2 | 7 | 6 | +1 | 10 |
| KuPS | 6 | 2 | 3 | 1 | 7 | 7 | 0 | 9 |
| VPS | 6 | 2 | 1 | 3 | 7 | 7 | 0 | 7 |
| JJK | 6 | 2 | 1 | 3 | 10 | 11 | -1 | 7 |
Pudotuspelit

Puolivälierät pelataan yksiosaisina. Kotiedun saavat lohkovoittajat ja paras lohkossaan toiseksi sijoittunut joukkue.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | Puolivälierät | Puolivälierät |  |  | Välierät | Välierät |  |  | Loppuottelu | Loppuottelu |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |  TPS |  4 |   |   |  |  |   |   |  |  |
|  |  TPS |  4 |   |   |  |  |   |   |  |  |
|  |  MYPA |  0 |   |   |  |  |   |   |  |  |
|  |  MYPA |  0 |   |   |  TPS |  2 |   |   |  |  |
|  |  |  |   |   |  TPS |  2 |   |   |  |  |
|  |  |  |   |   |  VPS |  0 |   |   |  |  |
|  |  Honka |  0 |   |   |  VPS |  0 |   |   |  |  |
|  |  Honka |  0 |   |   |  |  |   |   |  |  |
|  |  VPS |  1 |   |   |  |  |   |   |  |  |
|  |  VPS |  1 |   |   |  |  |   |   |  TPS |  1 (4) |
|  |  |  |   |   |  |  |   |   |  TPS |  1 (4) |
|  |  |  |   |   |  |  |   |   |  HJK |  1 (2) |
|  |  Jaro |  2 |   |   |  |  |   |   |  HJK |  1 (2) |
|  |  Jaro |  2 |   |   |  |  |   |   |  |  |
|  |  Inter |  3 |   |   |  |  |   |   |  |  |
|  |  Inter |  3 |   |   |  Inter |  2 (5) |   |   |  |  |
|  |  |  |   |   |  Inter |  2 (5) |   |   |  |  |
|  |  |  |   |   |  HJK |  2 (6) |   |   |  |  |
|  |  HJK |  2 |   |   |  HJK |  2 (6) |   |   |  |  |
|  |  HJK |  2 |   |   |  |  |   |   |  |  |
|  |  KuPS |  1 |   |   |  |  |   |   |  |  |
|  |  KuPS |  1 |   |   |  |  |   |   |  |  |
Maalintekijät

Kuusi maalia:
Tommi Kari (Lahti)
Aleksi Ristola (TPS)
Viisi maalia:
Irakli Sirbiladze (Inter)
Neljä maalia:
Dudu (Honka)
Aleksei Kangaskolkka (MIFK)
Severi Paajanen (Inter)
Joel Pohjanpalo (HJK)
Mika Ääritalo (TPS)
Kolme maalia:
Papa Niang (Jaro)
Berat Sadik (HJK)
Ilari Äijälä (Honka)
Kaksi maalia:
| 0 | 1 | 2 |
| --- | --- | --- |
|   Cheyne Fowler (VPS)   Antto Hilska (JJK)   Miikka Ilo (KuPS)   Chris James (KuPS)   Kastriot Kastrati (HJK)   Juho Lehtonen (TPS)   Juho Lähde (TPS)  |   Steven Morrissey (VPS)   Mika Ojala (Inter)   Ville Oksanen (MYPA)   Riley O’Neill (MYPA)   Jarno Parikka (VPS)   Akseli Pelvas (HJK)   Petteri Pennanen (TPS)  |   Lum Rexhepi (Honka)   Simon Skrabb (Jaro)   Duarte Tammilehto (Honka)   Tim Väyrynen (Honka)   Mattias Wargh (Jaro)  |
Yksi maali:
| 0 | 1 | 2 | 3 |
| --- | --- | --- | --- |
|   Nosh A Lody (MYPA)   Jussi Aalto (Jaro)   Joni Aho (Inter)   Christian Andreasen (KuPS)   Pim Bouwman (Inter)   Jani Bäckman (Lahti)   Kim Böling (VPS)   Dema (Haka)   Guy Gnabouyou (Inter)   Tamás Gruborovics (JJK)  |   Mikko Hyyrynen (TPS)   Mikko Innanen (JJK)   Augustine Jibrin (VPS)   Topi Järvi (Haka)   Ikechukwu Kalu (KuPS)   Joni Kauko (Inter)   Toni Kolehmainen (TPS)   Eero Korte (JJK)   Niko Kukka (MYPA)   Timi Lahti (HJK)  |   Henri Lehtonen (Inter)   Lasse Linjala (JJK)   Jussi Länsitalo (Lahti)   Mikko Manninen (JJK)   Sebastian Mannström (HJK)   Antti Okkonen (HJK)   Joel Perovuo (HJK)   Juha Pirinen (Haka)   Mikk Reintam (JJK)   Jari Sara (Jaro)  |   Marko Selin (MYPA)   Olli Tynkkynen (Lahti)   Jussi Vasara (Honka)   Ilja Venäläinen (KuPS)   Jani Virtanen (JJK)   Jerry Voutilainen (KuPS)   Mattias Wiklöf (MIFK)   Babatunde Wusu (JJK)  |
Oma maali:
Hendrik Großöhmichen (Lahti, Honkaa vastaan)
Aiheesta muualla

Liigacup 2012 Veikkausliigan sivuilla (Arkistoitu – Internet Archive)
Rudolf Veiel

| Rudolf Veiel |
| --- | --- |
 Rudolf Veiel
Henkilötiedot
Syntynyt: 10. joulukuuta 1883  Stuttgart, Saksan keisarikunta
Kuollut: 19. maaliskuuta 1956 (72 vuotta)  Stuttgart, Saksan liittotasavalta
Sotilashenkilö
Palvelusmaa(t):   Saksan keisarikunta  Weimarin tasavalta  Saksa
Komentajuudet:  2. panssaridivisioona  XLVIII armeijakunta
Taistelut ja sodat:  Ensimmäinen maailmansota Toinen maailmansota
Sotilasarvo:  panssarikenraali
Kunniamerkit:  Rautaristin ritariristi
Rudolf Veiel (10. joulukuuta 1883 – 19. maaliskuuta 1956) oli Saksan maavoimien panssarikenraali (saks. General der Panzertruppe) toisessa maailmansodassa.
Sotilasura

Veiel liittyi armeijaan vuonna 1904 ja hänet nimitettiin upseeriksi seuraavana vuonna. Hän palveli ensimmäisessä maailmansodassa ratsuväenupseerina ja sodan jälkeen hän kuului Württembergin vapaajoukkoihin vuonna 1919. Vuodesta 1920 alkaen hän palveli Reichswehrissä.
Hänet ylennettiin everstiksi 1933 ja kenraalimajuriksi tammikuussa 1937. Vuonna 1938 hänet nimitettiin 2. panssaridivisioonan komentajaksi ja samana vuonna hänet nimitettiin kenraaliluutnantiksi.
Toisen maailmansodan alettua hän johti divisioonaansa Puolan ja Ranskan valtauksessa sekä Jugoslavian valtauksessa ja Kreikan taistelussa. Hänet palkittiin 3. kesäkuuta 1940 ritariristillä. Hän osallistui 1941 operaatio Barbarossaan ja saksalaisille tappiollisen Moskovan taistelun päätteeksi hänet ylennettiin panssarikenraaliksi. Hän oli XLVIII panssariarmeijakunnan komentajana ja hän kuului 28. syyskuuta alkaen keskustan armeijaryhmän esikuntaan.
Syyskuusta 1943 alkaen Veiel oli Wehrkreis V:n komentajana Stutgartissa. Hänet vapautettiin tehtävästä 20. heinäkuuta 1944 Hitleriä vastaan tehdyn salamurhayrityksen selvitysten yhteydessä. Hänet sijoitettiin 16. huhtikuuta 1945 upseerireserviin. Toisen maailmansodan päätyttyä hän oli kaksi vuotta sotavankeudessa, mistä hän vapautui vuonna 1947. Hän kuoli vuonna 1956.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rudolf Veiel
Käännös suomeksi
Robert Linzeler

| Mitalit> Maa:   Ranska.Miesten purjehdus. Olympialaiset  | Mitalit> Maa:   Ranska.Miesten purjehdus. Olympialaiset  | Mitalit> Maa:   Ranska.Miesten purjehdus. Olympialaiset  | Maa:   Ranska> Miesten purjehdus. |
| --- | --- | --- | --- |
|  Hopeaa | Pariisi 1900 | 0–½ ton I |  |
|  Hopeaa | Pariisi 1900 | 0–½ ton II |  |
Robert Linzeler (7. maaliskuuta 1872 Pariisi – 25. tammikuuta 1941 Pariisi) oli ranskalainen kilpapurjehtija ja olympiamitalisti. Hän kilpaili vuoden 1900 kesäolympialaisissa Pariisissa ja sai siellä hopeaa 0–½ tonnin luokassa sekä ensimmäisessä että toisessa kisassa. Linzeler osallistui myös avoimen luokan kilpailuun.
Royal Mail

| Royal Mail |
| --- | --- |

Perustettu:  1660
Toimitusjohtaja:  Moya Greene
Kotipaikka:   Lontoo, Yhdistynyt kuningaskunta
Toimiala:  postitoiminta
Liikevoitto:  266 miljoonaa puntaa (2014)
Henkilöstö:  150 000 (2013)
Kotisivu:  Royal Mail
Infobox OKVirheellinen NIMI-arvo: 
Royal Mail on Yhdistyneen kuningaskunnan merkittävin postinjakelija. Royal Mail perustettiin vuonna 1516, ja se on osa Royal Mail Groupia, johon kuuluvat myös Post Office Ltd. ja Parcelforce Worldwide. Työntekijöitä sillä oli vuonna 2011 yli 175 000, ja päivittäin se kuljettaa 75 miljoonaa lähetystä. Vuosittain yritys tuottaa liikevoittoa noin 312 miljoonaa puntaa. Vuoteen 2013 asti Royal Mail oli valtionyhtiö.
1. tammikuuta 2006 Royal Mail menetti 350 vuotta kestäneen monopoliasemansa, kun Britannian postitoiminta avattiin kilpailulle. Royal Mail oli pitkään kokonaan valtion omistuksessa, kunnes valtio myi suurimman osan omistuksestaan vuonna 2013 ja loput vuonna 2015. Yhtiön arvo pörssissä nousi nopeasti myyntihintaa korkeammaksi, ja valtiota kritisoitiin omaisuuden myynnistä liian halvalla. Ensimmäisenä pörssipäivänä osakkeen arvo nousi 38 prosenttia, ja puolen vuoden päästä nousua oli tapahtunut lähes 60 prosenttia. Myös postimaksut nousivat. Valtio keräsi Royal Mailin osakemyynneillä yhteensä 3,3 miljardia puntaa.
Historiaa

Royal Mailin historia ulottuu aina Henrik VIII:n aikaan ja vuoteen 1516, jolloin luotiin postimestarin virka, jonka toimittaja vastasi kuninkaallisesta postiliikenteestä. Tavallisten kansalaisten käyttöön postipalvelut saatettiin Kaarle I:n hallituskaudella vuonna 1635, jolloin vastaanottajat maksoivat postimaksun.
Aiheesta muualla

Wikimedia Commonsissa on kuvia tai muita tiedostoja aiheesta .
Royal Mailin virallinen kotisivu (englanniksi)
Historiallinen brittiläinen postilaatikko, joka oli yleisesti käytössä vuosina 1866–1879.
Nykyisenlainen Royal Mailin postilaatikko.
Revonlahden kirkko

| Revonlahden kirkko |
| --- | --- |
 Revonlahden kirkko keväällä 2007
Sijainti:  Revonlahti, Siikajoki
Koordinaatit:  64°43′10″N, 024°57′44″E
Seurakunta:  Raahen seurakunta
Rakentamisvuosi:  1775
Suunnittelija:  Jaakko Suonperä
Materiaali:  puu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Revonlanden kirkon sankarihaudat kesällä 2015
Revonlahden kirkko on Raahen seurakunnan kirkko Siikajoen kunnassa Revonlahden kirkonkylässä. Kirkko on puinen ristikirkko ja se on valmistunut vuonna 1775. Kirkkorakennusmestarina toimi Jaakko Suonperä. Kirkon vieressä on kellotapuli, joka on valmistunut vuonna 1782.
Kirkon alttaritaulun ja seinämaalaukset on tehnyt kuuluisa kirkkomaalari Mikael Toppelius vuonna 1821. Revonlahden kirkko jäi Toppeliuksen viimeiseksi työksi, sillä hän kuoli saman vuoden joulukuussa 87-vuotiaana.
Aiheesta muualla

Kuvia tai muita tiedostoja aiheesta Revonlahden kirkko Wikimedia Commonsissa
Raahen seurakunta: Revonlahden kirkko (Arkistoitu – Internet Archive)
Revonlahden kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.